На предлог Кризног штаба за сузбијање заразне болести Covid-19, Министар здравља донео је нову Наредбу о радном времену и просторним ограничењима за време неповољне епидемиолошке ситуације током трајања заразне болести COVID-19.

 Наведеном Наредбом дефинисанa je мерa којoм је угоститељским објектима од сутра 07.маја 2021. године дозвољен рад и у затвореном делу објекта.

 Овом Наредбом дефинисано је дапочев **од 7. маја 2021**. године године **у радном времену сваког дана од 06.00 до 22.00 часа могу радити угоститељски објекти** уз поштовање епидемиолошких мера:

 **У затвореном делу угоститељског објекта мора се обезбедити да:**

* корисници носе заштитне маске све време боравка у објекту (у моментима када не конзумирају храну или пиће),
* запослени носе заштине маске, нарочито приликом припреме хране и пића и услуживања,
* не може се репродуковати, односно емитовати музика или изводити музичко-сценски програм уживо (тзв. жива музика) после 18.00 часова,
* укупна попуњеност објекта не може вити већа од 50% максималне попуњености, и
* на улазу мора видно бити истакнута корисна површина целог објекта, односно простора и број лица која могу бити присутна (под корисним површином подразумева се услужни део, односно изузимају се помоћне просторије, тоалети, магацини и сл.) и обавеза посетиоца да носе заштитне маске.

 **У отвореном делу угоститељског објекта мора се обезбедити да**:

* + корисници услуга носе заштитне маске све време боравка у објекту (у моментима када не конзумирају храну или пиће),
	+ запослени носе заштине маске, нарочито приликом припреме хране и пића и услуживања,
	+ између столова мора бити размак од најмање два метра, тако што се тај размак рачуна између особа које седе за различитим столовима,
	+ за столом не може седети више од пет особа,
	+ уколико не постоје столови и столице за седење на отвореном делу, растојање између свих присутних лица на отвореном делу мора бити такво да на сваких 9 метара квадратних може боравити само једно лице,
	+ отворени део објекта мора бити физички одељен од јавне површине у смислу да се мора поставити физичка препрека (баријера) између тог дела и јавне површине тако да између корисника услуга и лица на јавној површини буде размак од минимум 3 метра,
	+ не може се репродуковати, односно емитовати музика или изводити музичко-сценски програм уживо (тзв. жива музика) после 18.00 часова.

Наредбу о радном времену и просторним ограничењима за време неповољне епидемиолошке ситуације током трајања заразне болести COVID-19 можете погледати на линку : <http://www.pravno-informacioni-sistem.rs/SlGlasnikPortal/eli/rep/sgrs/ministarstva/naredba/2021/33/1/reg>